రితూ తావ్డే

రీతు రాజేష్ తావ్డే (జననం 1973) భారతదేశానికి చెందిన రాజకీయ నాయకురాలు. ఆమె 2026 ఫిబ్రవరి 7 నుండి ముంబై మేయర్‌గా (బృహన్ ముంబై మునిసిపల్ కార్పొరేషన్ అధిపతి) పని చేస్తుంది. ఆమె గతంలో ఘట్కోపర్ నుండి కార్పొరేటర్‌గా ఎన్నికై, బిఎంసి విద్యా కమిటీకి అధ్యక్షత వహించింది. 
రాజకీయ జీవితం
రితూ తావ్డే తన రాజకీయ జీవితాన్ని భారత జాతీయ కాంగ్రెస్‌ పార్టీతో ప్రారంభించి ఆ తరువాత 2012లో భారతీయ జనతా పార్టీలో చేరింది. ఆమె 2012లో జరిగిన బృహన్ ముంబై మునిసిపల్ కార్పొరేషన్ (బీఎంసీ) ఎన్నికలలో 127వ వార్డు నుండి పోటీ చేసి తొలిసారి కార్పొరేటర్‌గా ఎన్నికైంది. ఆమె తిరిగి 2017లో జరిగిన ఎన్నికలలో 121వ వార్డు నుండి వరుసగా రెండోసారి కార్పొరేటర్‌గా ఎన్నికైంది. రితూ తావ్డే పౌర సంస్థలో విద్యా కమిటీ చైర్‌పర్సన్‌గా, వర్క్స్ కమిటీ వైస్ చైర్‌పర్సన్‌గా పని చేసింది. 

రితూ తావ్డే  2026లో  జరిగిన ఎన్నికలలో 132వ వార్డు ఘట్కోపర్‌ నుండి మూడోసారి కార్పొరేటర్‌గా ఎన్నికై 2026 ఫిబ్రవరి 7న ముంబై మేయర్‌గా ఎన్నికైంది.
మూలాలు

వర్గం:మహారాష్ట్ర వ్యక్తులు
వర్గం:భారతీయ జనతా పార్టీ రాజకీయ నాయకులు